CELEX: 42008X0222(02)
Language: hu
Date: 2008-02-22 00:00:00
Title: Az Egyesült Nemzetek Szervezete Európai Gazdasági Bizottságának (ENSZ/EGB) 101. előírása – Egységes feltételek csak belső égésű motorral vagy hibridhajtású elektromos motorral felszerelt személygépkocsik jóváhagyására szén-dioxid-kibocsátásuk és üzemanyag-fogyasztásuk mérése és/vagy elektromosenergia-fogyasztásuk és elektromos hatósugaruk mérése szempontjából, és M 1 és N 1 kategóriájú csak elektromos meghajtású járművek jóváhagyására az elektromosenergia-fogyasztás és elektromos hatósugár szempontjából

22.2.2008   
            
            
               HU
            
            
               Az Európai Unió Hivatalos Lapja
            
            
               L 48/78
            
          
   A nemzetközi közjog szerint kizárólag az eredeti ENSZ-EGB szövegnek van joghatása. Ennek az előírásnak az állapota és hatálybalépésének időpontja az ENSZ-EGB TRANS/WP.29/343/ sz. státusdokumentumának legutóbbi változatában ellenőrizhető a következő weboldalon: http://www.unece.org/trans/main/wp29/wp29wgs/wp29gen/wp29fdocstts.html
   Az Egyesült Nemzetek Szervezete Európai Gazdasági Bizottságának (ENSZ/EGB) 101. előírása – Egységes feltételek csak belső égésű motorral vagy hibridhajtású elektromos motorral felszerelt személygépkocsik jóváhagyására szén-dioxid-kibocsátásuk és üzemanyag-fogyasztásuk mérése és/vagy elektromosenergia-fogyasztásuk és elektromos hatósugaruk mérése szempontjából, és M1 és N1 kategóriájú csak elektromos meghajtású járművek jóváhagyására az elektromosenergia-fogyasztás és elektromos hatósugár szempontjából
   Az előírás eredeti változatának 7. kiegészítése – Hatálybalépés időpontja: 2007. június 18.
   A 101. előírás módosítását a 2007.6.19-i HL L 158. számában tették közzé.
   
      Az 1. bekezdés a következőképpen módosul (az (1) lábjegyzet nem módosul):
   
      „1.   HATÁLY
      Ez az előírás az M1 és N1 kategóriájú (1) járművekre alkalmazandó a következők tekintetében:
      
                  a)
               
               
                  a csak belső égésű motorral vagy hibridhajtású elektromos motorral felszerelt járművek szén-dioxid-kibocsátásának (CO2) és üzemanyag-fogyasztásának mérése és/vagy elektromosenergia-fogyasztásának és elektromos hatósugarának mérése
               
            
                  b)
               
               
                  és a csak elektromos meghajtású járművek energiafogyasztásának és elektromos hatósugarának mérése.
               
            Ez az előírás nem alkalmazandó az N1 kategóriájú járműtípusra, ha:
      
                  a)
               
               
                  az adott járműtípusba szerelt motortípus a 49. előírás értelmében típusjóváhagyást kapott, és
               
            
                  b)
               
               
                  a gyártó N1 kategóriájú járműből az egész világon évente összesen kevesebb mint 2 000 egységet gyárt.”
               
            
   
      A szöveg a következő új 2.7. és 2.8. bekezdéssel egészül ki:
   
               „2.7.
            
            
               »Tehergépjármű«: olyan N1 kategóriájú gépjármű, amelyet kizárólag vagy túlnyomórészt áruszállítás céljából terveztek és gyártottak.
            
         
               2.8.
            
            
               »Kistehergépkocsi«: olyan tehergépjármű, amelynek a vezetőülése a karosszériával egybe van építve.”
            
         A (korábbi) 2.7.–2.16. bekezdés számozása 2.9.–2.18. bekezdésre változik.
   
      A 3.3. bekezdés a következőképpen módosul:
   
      
                  „3.3.
               
               
                  A jóváhagyandó típust képviselő járművet át kell adni a jóváhagyási vizsgálatok elvégzéséért felelős műszaki szolgálatnak. Az olyan M1 és N1 kategóriájú járművek esetében, amelyek a 83. előírás értelmében kibocsátásuk tekintetében típusjóváhagyást kaptak, a vizsgálat során a műszaki szolgálat ellenőrzi, hogy ez a jármű – ha csak belső égésű motorral vagy hibridhajtású elektromos meghajtással látták el – teljesíti-e az erre a típusra vonatkozó 83. előírásban meghatározott határértékeket.”
               
            
   
      Az 5.2.1. bekezdés a következőképpen módosul:
   
      
                  „5.2.1.
               
               
                  A CO2-kibocsátást és az üzemanyag-fogyasztást a 6. mellékletben leírt vizsgálati eljárás szerint kell mérni. Azokat a járműveket, amelyek nem érik el a vizsgálati ciklusban meghatározott gyorsulási és legnagyobb sebességi értékeket, teljesen lenyomott gázpedállal kell működtetni addig, amíg a meghatározott menetgörbét ismét el nem érik. A vizsgálati ciklustól való eltéréseket a vizsgálati jelentésben rögzíteni kell.”
               
            
   
      A 7.1.–7.1.3. bekezdés a következőképpen módosul (beillesztve az új (4) lábjegyzetre való hivatkozást):
   
      „7.1.   Csak belső égésű motorral felszerelt járművek, kivéve a periodikusan regeneráló kibocsátáscsökkentő rendszerrel felszerelt járműveket
      A típusjóváhagyás kiterjeszthető ugyanolyan típusú vagy más típusból származó olyan járművekre is, amely a 4. melléklet következő jellemzőiben különbözik, ha a műszaki szolgálatnál mért CO2-kibocsátás az M1 kategóriájú járművek esetében nem haladja meg 4 %-nál többel, az N1 kategóriájú járművek esetében pedig 6 %-nál többel a típus-jóváhagyási értéket:
      
                  7.1.1.
               
               
                  Referenciatömeg
               
            
                  7.1.2.
               
               
                  Legnagyobb engedélyezett tömeg
               
            
                  7.1.3.
               
               
                  A karosszéria típusa:
                  
                              a)
                           
                           
                              M1 kategóriánál: lépcsőshátú limuzin, ferdehátú limuzin, kombi, kupé, kabrió, többcélú jármű (4)
                           
                        
                              b)
                           
                           
                              N1 kategóriánál: tehergépjármű, kistehergépkocsi”
                           
                        
            
   A szöveg a következő új (4) lábjegyzettel egészül ki:
   
      
                  „(4)
               
               
                  A motoros járművekre vonatkozó egységesített állásfoglalás (R.E.3) 7. mellékletének meghatározása szerint (TRANS/WP.29/78/Rev.1/Amend.2 dokumentum).”
               
            
   
      A 7.2. bekezdés a következőképpen módosul:
   
      „7.2.   Csak belső égésű motorral felszerelt és periodikusan regeneráló kibocsátáscsökkentő rendszerrel felszerelt járművek
      A típusjóváhagyás kiterjeszthető ugyanolyan típusú vagy, a fenti 7.1.1.–7.1.5. bekezdésben megadott, a 4. melléklet jellemzői tekintetében más típusú, de a 10. melléklet családra vonatkozó jellemzőitől nem eltérő járművekre is, ha a műszaki szolgálatnál mért CO2-kibocsátás az M1 kategóriájú járművek esetében nem haladja meg 4 %-nál többel, az N1 kategóriájú járművek esetében pedig 6 %-nál többel a típusjóváhagyás értékét, és ahol ugyanaz a Ki tényező alkalmazandó.
      A típusjóváhagyás kiterjeszthető ugyanolyan típusú járművekre is, amelyek Ki tényezője azonban különbözik, ha a műszaki szolgálatnál mért helyesbített CO2-érték az M1 kategóriájú járművek esetében nem haladja meg 4 %-nál többel, az N1 kategóriájú járművek esetében 6 %-nál többel a típusjóváhagyás értékét.”
   
   
      A 7.4.–7.4.3. bekezdés a következőképpen módosul:
   
      „7.4.   Hibridhajtású elektromos járművek
      A típusjóváhagyás kiterjeszthető ugyanolyan típusú vagy más típusú olyan járművekre is, amelyek a 4. melléklet következő jellemzőiben különböznek, ha a műszaki szolgálatnál mért CO2-kibocsátás és elektromosenergia-fogyasztás M1 kategóriájú járművek esetében nem haladja meg 4 %-nál többel, az N1 kategóriájú járművek esetében pedig 6 %-nál többel a típus-jóváhagyási értéket:
      
                  7.4.1.
               
               
                  Referenciatömeg
               
            
                  7.4.2.
               
               
                  Legnagyobb engedélyezett tömeg
               
            
                  7.4.3.
               
               
                  A karosszéria típusa:
                  
                              a)
                           
                           
                              M1 kategóriánál: lépcsőshátú limuzin, ferdehátú limuzin, kombi, kupé, kabrió, többcélú jármű (4)
                           
                        
                              b)
                           
                           
                              N1 kategóriánál: tehergépjármű, kistehergépkocsi.”
                           
                        
            
   
      A szöveg a következő új 7.5.–7.6.3. bekezdéssel egészül ki:
   
      „7.5.   Az N1 kategóriájú járművek jóváhagyásának kiterjesztése egy járműcsaládon belül, ha csak belső égésű motorral vagy hibridhajtású elektromos meghajtással üzemelnek
      
                  7.5.1.
               
               
                  A 7.6.2. bekezdésben meghatározott eljárás szerint járműcsalád tagjaként jóváhagyott N1 kategóriájú járművek esetében a típusjóváhagyás az ugyanazon járműcsaládhoz tartozó más járművekre csak akkor terjeszthető ki, ha a műszaki szolgálat véleménye szerint az új jármű üzemanyag-fogyasztása nem haladja meg annak a járműnek az üzemanyag-fogyasztását, amelyen a járműcsalád üzemanyag-fogyasztása alapul.
                  A jóváhagyások kiterjeszthetők olyan járművekre is, amelyek:
                  
                              a)
                           
                           
                              tömege legfeljebb 110 kg-mal haladja meg a járműcsalád vizsgált járművének tömegét, amennyiben a járműcsalád legkönnyebb járművénél legfeljebb 220 kg-mal nagyobb tömegűek,
                           
                        
                              b)
                           
                           
                              teljes áttétele kizárólag az abroncsméret változása következtében kisebb, mint a járműcsalád vizsgált járművéé, és
                           
                        
                              c)
                           
                           
                              minden egyéb szempontból megfelelnek a járműcsaládnak.
                           
                        
            
                  7.5.2.
               
               
                  A 7.6.3. bekezdésben meghatározott eljárás szerint járműcsalád tagjaként jóváhagyott N1 kategóriájú járművek esetében a típusjóváhagyás az ugyanahhoz a járműcsaládhoz tartozó más járművekre további vizsgálat nélkül csak akkor terjeszthető ki, ha a műszaki szolgálat véleménye szerint az új jármű üzemanyag-fogyasztása a járműcsalád legkisebb és legnagyobb üzemanyag-fogyasztású járművének üzemanyag-fogyasztása által megszabott határok közé esik.
               
            7.6.   N1 kategóriájú járművek jóváhagyása egy járműcsaládon belül, ha csak belső égésű motorral vagy hibridhajtású elektromos meghajtással üzemelnek
      N1 kategóriájú járművek a 7.6.1. bekezdésben meghatározott járműcsaládon belül a 7.6.2. és a 7.6.3. bekezdésben leírt két módszer egyikének alkalmazásával hagyhatók jóvá.
      7.6.1.   Ezen előírás alkalmazásában az N1 kategóriájú járművek akkor sorolhatók egy járműcsaládba, ha a következő paraméterek azonosak vagy a meghatározott határértékeken belül vannak.
      
                  7.6.1.1.
               
               
                  Az azonos paraméterek a következők:
                  
                              a)
                           
                           
                              a gyártó és típus a 4. melléklet 2. pontja szerint,
                           
                        
                              b)
                           
                           
                              a motor lökettérfogata,
                           
                        
                              c)
                           
                           
                              a kibocsátáscsökkentő rendszer típusa,
                           
                        
                              d)
                           
                           
                              az üzemanyag-ellátó rendszer típusa a 4. melléklet 6.7.2. pontja szerint.
                           
                        
            
                  7.6.1.2.
               
               
                  A következő paramétereknek az alábbi határértékeken belül kell lenniük:
                  
                              a)
                           
                           
                              teljes áttételi arányok (legfeljebb 8 %-kal lehetnek nagyobbak, mint a legkisebb érték) a 4. melléklet 6.10.3. pontja szerint,
                           
                        
                              b)
                           
                           
                              referenciatömeg (legfeljebb 220 kg-mal lehet könnyebb, mint a legnehezebb változat),
                           
                        
                              c)
                           
                           
                              elülső felület (legfeljebb 15 %-kal lehet kisebb, mint a legnagyobb változat),
                           
                        
                              d)
                           
                           
                              motorteljesítmény (legfeljebb 10 %-kal lehet kisebb, mint a legnagyobb érték).
                           
                        
            7.6.2.   A 7.6.1. bekezdésben meghatározott járműcsaládra típusjóváhagyás adható, ha a CO2-kibocsátás és az üzemanyag-fogyasztás adatai azonosak a család összes tagjánál. A műszaki szolgálat a járműcsaládnak azt a tagját választja ki vizsgálatra, amelynek a szolgálat véleménye szerint a legmagasabb a CO2-kibocsátása. A méréseket az 5. bekezdés és a 6. melléklet szerint kell elvégezni, és az 5.5. bekezdésben leírt módszer szerinti eredményeket kell használni típus-jóváhagyási értékekként, amelyek a járműcsalád összes tagjára vonatkozóan azonosak.
      7.6.3.   A 7.6.1. bekezdés szerint az egy járműcsaládba sorolt járművek típusjóváhagyása megadható a család minden egyes tagjának egyedi CO2-kibocsátási és üzemanyag-fogyasztási adatai alapján. A műszaki szolgálat a járműcsaládnak azt a két járművét választja ki vizsgálatra, amelynek a szolgálat véleménye szerint a legnagyobb, illetve a legkisebb a CO2-kibocsátása. A méréseket az 5. bekezdésben és a 6. mellékletben leírtak szerint kell elvégezni. Ha a gyártó által erre a két járműre megadott adatok az 5.5. bekezdésben meghatározott tűréshatárok közé esnek, akkor a gyártó által a járműcsalád összes tagjára megadott CO2-kibocsátási értékek típus-jóváhagyási értékekként alkalmazhatók. Ha a gyártó adatai nem esnek a tűréshatárok közé, akkor az 5.5. bekezdésben meghatározott eljárás szerinti eredmények alkalmazhatók típus-jóváhagyási értékekként, és a műszaki szolgálat a járműcsaládból megfelelő számú más járművet választ ki további vizsgálatokra.”
   
   
      4. melléklet
   
   A CÍM a következőképpen módosul (beillesztve az új (6) lábjegyzetre való hivatkozást):
   
      „KÖZLEMÉNY (6)”
   
   A szöveg a következő új (6) lábjegyzettel egészül ki:
   
      
                  „(6)
               
               
                  A járműcsaládon belül a 7.6. bekezdés szerint jóváhagyott járművek esetében a járműcsaládhoz tartozó minden egyes járműnek rendelkeznie kell ezzel a közleménnyel.”
               
            
   
      A 6.3. pont a következőképpen módosul (beillesztve az új (7) lábjegyzetre való hivatkozást):
   
      6.3.   A karosszéria típusa:
      
                  6.3.1.
               
               
                  M1 kategóriánál: lépcsőshátú limuzin, ferdehátú limuzin, kombi, kupé, kabrió, többcélú jármű (2) (7)
               
            
                  6.3.2.
               
               
                  N1 kategóriánál: tehergépjármű, kistehergépkocsi (2)”
               
            
   A szöveg a következő új (7) lábjegyzettel egészül ki:
   
      
                  „(7)
               
               
                  A motoros járművekre vonatkozó egységesített állásfoglalás (R.E.3) 7. mellékletének meghatározása szerint (TRANS/WP.29/78/Rev.1/Amend.2 dokumentum).”
               
            
   
      A 7. pont a következőképpen módosul:
   
      7.   Típus-jóváhagyási értékek”